*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*68. számú előterjesztés*

Bátaszék Város Önkormányzat Képviselő-testületének 2025. március 26-án

16 órakor megtartandó ülésére

Bátaszéki Kanizsai Dorottya Általános Iskolát érintő intézményi átszervezés véleményezése

|  |
| --- |
| **Előterjesztő:** Dr. Bozsolik Róbert polgármester    **Készítette:** Takaróné dr. Mihó Beatrix kirendeltségvezető    **Törvényességi ellenőrzést végezte:** Dr. Firle-Paksi Anna aljegyző  **Tárgyalja:**  KOIS Bizottság 2025.03.24. |

**Tisztelt Képviselő-testület!**

A Szekszárdi Tankerületi Központ TK/160/00271-3/2025. iktatószámú levelében (jelen előterjesztés mellékletét képezi) felkérte Bátaszék Város Önkormányzatát, hogy a Bátaszéki Kanizsai Dorottya Általános Iskolát érintő intézményi átszervezést véleményezze.

A nemzeti köznevelésről szóló 2011. évi CXC. törvény 83. § (4) bekezdésében foglaltak szerint a fenntartónak a döntés előtt ki kell kérni a vagyonkezelésében levő ingatlan tulajdonos önkormányzatának véleményét.

**Az átszervezési javaslat szerint a következő tanévtől a Bátai Hunyadi János Általános Iskola telephelyként beolvadna a Bátaszéki Kanizsai Dorottya Általános Iskolába, és a beolvadt intézmény felső tagozata megszüntetésre kerülne.**

Rendelkezésünkre álló információk szerint a tankerület igazgatója, az átszervezéssel érintett nevelőtestület, a települési önkormányzat, és a roma nemzetiségi önkormányzat részvételével egyeztető megbeszélést tartottak Bátán. Az egyeztetés eredményeképpen felek abban bíznak, hogy a tanítás szeptembertől folytatódhat a felső tagozatban Bátán (amelyre nagy valószínűséggel középtávon is lesz rá lehetőség). Az önkormányzat a nevelői kar megerősítésével, a vidékről járó tanulók közlekedés segítésével járulna hozzá az iskolai felső tagozat megtartásához. A szülőktől pedig azt kérik, hogy írassák oda gyermekeiket, hisz minden erőfeszítés hiába, ha alacsony a gyermeklétszám.Az önkormányzat véleménye szerint az iskola továbbtanulási mutatói nem rosszabbak, mint a környékbeli iskoláké, működési feltételeik pedig jobbak is. Családias hangulatával, és azzal, hogy minden gyerekre egyéni figyelem is jut, előnye is van, a sokszáz tanulós iskolákhoz képest.

Kérem a T. Képviselő-testületet az előterjesztés megtárgyalására.

# H a t á r o z a t i j a v a s l a t

# a Bátaszéki Kanizsai Dorottya Általános Iskola intézményi átszervezésének véleményezésére

Bátaszék Város Önkormányzatának Képviselő-testülete *a nemzeti köznevelésről szóló 2011. évi CXC. törvény 83. § (4) bekezdésében foglaltakra figyelemmel*, a Szekszárdi Tankerületi Központ Bátaszéki Kanizsai Dorottya Általános Iskolát érintő átszervezési javaslatával nem ért egyet.

*Határidő*: 2025. március 31.

*Felelős*: Dr. Firle-Paksi Anna aljegyző

(a határozat megküldéséért)

*Határozatról értesül:* Szekszárdi Tankerületi Központ

irattár